এফ এইচ ফারহান, বিশেষ প্রতিনিধি : বাংলাদেশ জাতীয় সংসদের ৩৫০ জন সদস্যের মধ্যে ৩০০ জন সাংসদ জনগণের প্রত্যক্ষ ভোটে নির্বাচিত হয়ে থাকেন। অবশিষ্ট ৫০টি আসন নারীদের জন্য সংরক্ষিত, যারা নির্বাচিত সাংসদগণের ভোটে পরোক্ষভাবে নির্বাচিত হয়ে থাকেন। বিভিন্ন দল থেকে জনগণের প্রত্যক্ষ ভোটে নির্বাচিত সাংসদদের সংখ্যার আনুপাতিক হারে বিভিন্ন দলের জন্য সংরক্ষিত আসন সংখ্যা নির্ধারিত হয়। এই মহান সংসদের ২২৪ নং আসন সুনামগঞ্জ-১, যার নির্বাচনী এলাকা সুনামগঞ্জ জেলার তিনটি উপজেলা (ধর্মপাশা-তাহিরপুর-জামালগঞ্জ), চারটি থানা (ধর্মপাশা-মধ্যনগর, তাহিরপুর ও জামালগঞ্জ) ও ২৩টি ইউনিয়ন নিয়ে গঠিত।